പതിവിലേറെ ഉറങ്ങിയതിന് മുത്തശ്ശി വഴക്കു പറഞ്ഞു, മനംനൊന്ത് യുവതി ആത്മഹത്യ ചെയ്തു മുംബയ്: പതിവിലേറെ നേരം ഉറങ്ങിയതിന് മുത്തശ്ശി വഴക്കു പറഞ്ഞതില് മനംനൊന്ത് 18കാരി ആത്മഹത്യ ചെയ്തു. മഹാരാഷ്ട്രയിലെ കോലാപൂരിലാണ് സംഭവം. കോലാപൂരിലെ ഭഡഗോവോണ് സ്വദേശി പൂജാ സുരേഷാണ് മരിച്ചത്. ഞായറാഴ്ച കാലത്ത് പതിവിലേറെ വൈകി ഉറക്കമുണര്ന്ന പൂജയെ മുത്തശ്ശി വഴക്കു പറഞ്ഞിരുന്നു. ഇതില് മനംനൊന്ത് പൂജാ വീട്ടില് വച്ചിരുന്ന വിഷം എടുത്ത് കുടിക്കുകയായിരുന്നു. കുറച്ചുകഴിഞ്ഞ് തളര്ച്ച അനുഭവപ്പെട്ട് പൂജയെ വീട്ടുകാര് അടുത്തുള്ള ആശുപത്രിയില് എത്തിച്ചപ്പോഴാണ് വിഷം കഴിച്ച വിവരം അറിയുന്നത്. തുടര്ന്ന് തിങ്കളാഴ്ച വിദഗ്ദ്ധ ചികിത്സയ്ക്കു വേണ്ടി ഗദിന്ഗ്ലജിലുള്ള മറ്റൊരു ആശുപത്രിയിലേക്ക് പൂജയെ മാറ്റിയെങ്കിലും ജീവന് രക്ഷക്കാനായില്ല. ചൊവ്വാഴ്ച വൈകുന്നേരം ആശുപത്രിയില് വച്ച് പൂജ മരണമടഞ്ഞു. പൊലീസ് ആത്മഹത്യക്ക് കേസ് എടുത്തുവെങ്കിലും തുടര്നടപടികള് ഒന്നും ആരംഭിച്ചിട്ടില്ല. അന്വേഷണം നടക്കുകയാണെന്നും അത് പൂര്ത്തിയായതിനു ശേഷം മാത്രമേ തുടര്ന്നുള്ള നടപടികള് ഉണ്ടാകുകയുള്ളുവെന്നും പൊലിസ് വൃത്തങ്ങള് മാദ്ധ്യമങ്ങളോട് പറഞ്ഞു. യുവതി ആത്മഹത്യ ചെയ്തതിന് അടുത്തായിട്ടാണ് ഏതാനും മാസങ്ങള്ക്കു മുമ്ബ് ഒരു അമ്മയും 18 വയസുള്ള മകനും ആത്മഹത്യ ചെയ്തത്. ഭര്ത്താവിന്റെ സഹോദരങ്ങളുടെ കൈവശം വച്ചിരിക്കുന്ന അദ്ദേഹത്തിന്റെ സ്വത്തുക്കള് അവരുടെ പക്കല് നിന്നും നിന്നും തിരിച്ചു വാങ്ങണമെന്ന് ആവശ്യപ്പെട്ട ഭാര്യയെ ഭര്ത്താവ് വഴക്കു പറഞ്ഞിരുന്നു. ഇതില് മനംനൊന്ത് ഭാര്യ ആത്മഹത്യ ചെയ്യുകയായിരുന്നു. അമ്മ മരിച്ചു കിടക്കുന്നതു കണ്ട് സഹിക്കാതെ മകന് തൊട്ടടുത്ത മുറിയില് കയറി ആത്മഹത്യ ചെയ്തു.